b'\n_START_ARTICLE_\nOp\xc4\x87e dobro\n_START_PARAGRAPH_\nOp\xc4\x87e dobro je pojam, koji se odnosi na "dobro", koje je zajedni\xc4\x8dko nekoj zajednici. Zajedno se dijeli i daje korist svim pripadnicima zajednice. Pojam se koristi u filozofiji, teologiji, sociologiji i politi\xc4\x8dkoj znanosti. Me\xc4\x91u op\xc4\x87a dobra spadaju: voda, zrak, more, javne ceste, gradski trgovi i dr._NEWLINE_Eti\xc4\x8dki pojam op\xc4\x87ega dobra definiran je 1963., prema socijalnom nauku Crkve, formuliran u enciklici "Pacem in Terris" pape Ivana XXIII.: "Op\xc4\x87e dobro je skup svih uvjeta dru\xc5\xa1tvenog \xc5\xbeivota, koji pogoduju puni razvoj ljudske osobe i dru\xc5\xa1tva." Op\xc4\x87e dobro je dobro pojedinaca, a i dru\xc5\xa1tva u cjelini, jedno se s drugim preklapa i stapa._NEWLINE_Op\xc4\x87e dobro ima za cilj osiguranje temeljnih prava svakog pojedinca u dru\xc5\xa1tvu. Stupanj i oblik politi\xc4\x8dke mo\xc4\x87i, u vr\xc5\xa1enju vlasti, trebao bi imati dva glavna cilja: o\xc4\x8duvanje zajednice i slobodu svojih \xc4\x8dlanova. Kombinacija toga naziva se op\xc4\x87e dobro. Svaki pojedinac ima slobodnu volju i ponekad se \xc5\xbertvuje za op\xc4\x87e dobro zajednice u kojoj se nalazi. Op\xc4\x87e dobro nije pojedina\xc4\x8dno vlasni\xc5\xa1tvo, nego vlasni\xc5\xa1tvo dr\xc5\xbeave._NEWLINE_Sud mo\xc5\xbee prekr\xc5\xa1itelju propisati rad za op\xc4\x87e dobro.'